Lapset arvioivat luotettavuuttasi kasvojen perusteella, väittää kiinalaistutkimus.

MOSTPHOTOS

Säikkyvätkö taaperot sinut nähdessään? Expressenin mukaan syy voi löytyä psykologiasta. Frontiers In Psychology-julkaisussa ilmestyneen tutkimuksen mukaan lapset eivät luota rumina pitämiinsä ihmisiin. Siksi pelkät kasvonpiirteet voivat määritellä, mitä hän sinusta ajattelee.

Tutkijat halusivat selvittää, minkä vuoksi lapset pitävät joistakin ihmisistä eivätkä halua olla toisten kanssa tekemisissä.

Tutkimukseen osallistui ryhmiä, joissa oli 8-, 10- ja 12-vuotiaita lapsia. Heille näytettiin kahdensadan miehen kuvat. Kaikissa kuvissa miehellä oli neutraali ilme kasvoillaan ja hän katsoi suoraan eteenpäin.

Lapset katsoivat kuvia kahdella eri kerralla. Ensimmäisellä heitä pyydettiin arvioimaan, kuinka luotettavia kuvien miehet olivat. Toisella he taas arvioivat, kuinka miellyttävän näköinen mies on. Kun tuloksia verrattiin, kävi ilmi selvä yhteys: miellyttävän näköisiä ihmisiä pidettiin myös luotettavina. Rumiksi koettuihin ei luotettu.

Aikaisemmissa tutkimuksissa on havaittu, että jo vauvat suosivat viehättäviä kasvonpiirteitä ja karttavat rumia. Nyt saman on havaittu koskevan isompiakin lapsia.

Lähteet: Expressen, Science Daily

Juttu on uusinta vuodelta 2016